**Prosedyre for valg av tillitsvalgte Huseby skolekorps**

Fra korpsets vedtekter:

§ 11. TILLITSVALGTE

Korpset skal ha minimum 2 tillitsvalgte som er oppnevnt av musikantene. De tillitsvalgte velger selv en leder som har stemmerett i styret. De tillitsvalgte har møte- og talerett i styret. De tillitsvalgte møtes ved behov og ellers ca. 1 gang hver måned utenom feriene.

**Antall tillitsvalgte**

Det bør være god representasjon fra ulike aldersgrupper blandt de tillitsvalgte.

Styret ønsker det til enhver tid skal være minst to representanter fra barne-, ungdoms- og videregående skolen, hvorav minimum to fra JK.

**Valg av tillitsvalgte**

Ordinære valg skal gjennomføres i april/mai slik at de nye kan delta på planleggingsseminar i mai.

Info om valg sendes ut til alle minst en uke før planlagt valg.

HK: Antall tillitsvalgte på valg gjøres kjent av musikant styret. De som vil være kandidater melder seg til styreleder, musikantstyreleder eller dirigent JK/HK. Er det flere kandidater enn tillitsvalgte på valg stemmer HK musikantene på kandidatene som har meldt seg. Oversikt med kandidater oppdateres.

Valg gjennomføring: Alle kandidater skrives opp på en tavle i et klasserom per gruppe Videregående (HK), Ungdomsskole (HK), Barneskole (HK). (Barneskole (JK) velges ikke).

Alle stemmer skriftlig på en kadidat i hver aldergruppe på ferdig lagde lapper med grupper samsvarende de på tavlen. La de som stemmer gjøre det alene hvis mulig.

Stemmer telles opp av to personer og de med flest stemmer innen de ulike aldersgruppene blir tillitsvalgte. Ved stemmelikhet blir den kandidaten som representerer det kjønn med færrest representanter tillitsvalgt (kvotering).

Ikke offentliggjør stemmetallene.

HK tillitsvalte velges for to år av gangen.

JK: De som vil være kandidater melder seg. De som blir tatt inn i styret skal være seriøse, engasjerte og ønsker å gjøre noe for korpset - ikke nødvendigvis de som snakker mest og høyest.

Alt. 1: Musikantstyret diskuterer hvem som skal bli med i musikantstyret, med hjelp fra dirigent for juniorkorpset.

~~Alt. 2: Er det flere kandidater enn tillitsvalgte på valg stemmer JK musikantene på kandidatene som har meldt seg. De med flest stemmer innen de ulike aldersgruppene blir tillitsvalgte.~~

~~De tillitsvalte velges for ett år av gangen.~~

Resultat av valget annonseres for korpset ved presentasjon av nye og ”gamle” tillitsvalgte i alle korps. Oversikt oppdateres med nye tillitsvalgte.

Det arrangeres suppleringsvalg ved behov.

Det er en fordel om man får en overlapp på de tillitsvalgte for å unngå at for mange byttes ut samtidig.

**Valg av leder**

De tillitsvalgte velger selv sin leder i første møte etter valget.

**Avvikling av møter**

De tillitsvalgte utgjør musikantstyret og møtes ved behov og ellers ca. 1 gang hver måned utenom feriene.

Korpsets styre møtes første mandag i måneden, musikant styret bør derfor ha møter torsdagen før dette.

Møteplan bør lages og møteinvitasjoner med agenda sendes ut i god tid i forkant.

Saker til avstemming avgjøres med alminnelig flertall (mer enn 50 % av de avgitte stemmer i en votering).

Det er en fordel om man lager referat fra møtene som sendes ut til alle tillitsvalgte i etterkant.

**Forhold til korpsets styre**

Fra korpsets vedtekter: De tillitsvalgte har møte- og talerett i styret.

Ungdoms- og videregående representantene oppfordres til å delta på styremøtene. De yngste trenger ikke å komme, men er velkomne om de ønsker det.

Nestleder/leder er de tillitsvalgtes kontaktperson i styret

Musikant styret kan be om assistanse fra styret ved behov.

**Ansvar og oppgaver**

Musikantstyret skal være en kommunikasjonskanal mellom korpsene og styret.

De tillitsvalgte skal representere alle de øvrige muskantene, og ikke kun egne interesser. Det er derfor viktig at de diskuterer saker med andre musikanter, samt tar saker inn i musikant styret fra andre musikanter.

De tillitsvalgte har sammen med styret ansvar for:

Vårfest for musikantene

Aktiviteter på seminarer og turer

De tillitsvalgte har en viktig rolle ved:

Planlegging av aktiviteter.

Evaluering av aktiviteter.

Valg av repertoar.

**Attest**

De tillitsvalgte får hvis de ønsker det attest for arbeidet de har gjort som tillistvalgte i korpset.